ડો. સુધીર પરીખે પોતાની જીવનયાત્રાનું ઉદાહરણ આપતાં જણાવ્યું હતું કે પોતે રસ્તા પર સ્ટ્રીટલાઇટના અજવાળામાં બેસીને વાંચતા હતા અને આજે ન્યુ યોર્ક-ન્યુ જર્સી-પેન્સિલવેનિયા એરિયામાં પોતાની માલિકીનાં 21 મેડિકલ ક્લિનિક છે, જેમાં 300 ડોક્ટરો અને અન્ય પ્રોફેશનલોને રોજગારી આપે છે. પોતે સૌથી વિશાળ ભારતીય-અમેરિકન પબ્લિશિંગ હાઉસ (જે અંગ્રેજી-ગુજરાતી અખબારો પ્રકાશિત કરે છે) અને ટેલિવિઝન કંપની ચલાવે છે.